V období od 10. júna 2015 do 31. júla 2015 bola za účelom preverenia zabezpečenia jesennej turistickej sezóny vykonaná inšpektormi Slovenskej obchodnej inšpekcie (ďalej len „SOI“) kontrolná akcia, zameraná na úroveň a vybavenosť ubytovacích zariadení. 
Kontroly boli orientované do rekreačných oblastí a centier turistického ruchu v regiónoch celého Slovenska.

Predmetom kontrol bolo preveriť zaradenie a označovanie ubytovacích zariadení
do kategórií a tried v súvislosti s požiadavkami vyhlášky MH SR č. 277/2008 Z.z., ktorou sa ustanovujú klasifikačné znaky na ubytovacie zariadenia pri ich zaraďovaní do tried (ďalej len „vyhláška o kategorizácii“) a zistiť súčasný stav kvality pohostinských, ubytovacích a doplnkových služieb v súlade s požiadavkami právnych predpisov, platných v oblasti ochrany spotrebiteľa. 

Súčasťou kontrolnej akcie bolo opakovane vykonať monitoring zabezpečenia bezbariérového prístupu do ubytovacích zariadení a ich vybavenosť výťahmi v dlhodobo fungujúcich i novootvorených ubytovacích zariadeniach, za účelom zistenia, či v tejto oblasti nastalo zlepšenie.

Kontrolované boli vybrané kategórie ubytovacích zariadení a ich odbytové strediská, kde fyzické a právnické osoby poskytujú ubytovanie a s ním spojené služby na základe živnostenského oprávnenia.

S uvedeným zameraním bolo v sledovanom období preverených celkom 288 ubytovacích zariadení a 226 pohostinských odbytových stredísk.

VÝSLEDKY KONTROLY

I. UBYTOVACIE ZARIADENIA

Kategorizácia ubytovacích zariadení 

Pri kontrole kategorizácie ubytovacích zariadení sa inšpektori SOI zamerali hlavne na plnenie všeobecných požiadaviek a klasifikačných znakov príslušnej kategórie a triedy, pričom vychádzali zo skutočného stavu, ktorý porovnávali s podmienkami záväzne stanovenými vyhláškou o kategorizácii. 
Súčasťou kontroly bolo aj zhodnotenie celkového rozsahu a úrovne poskytovaných služieb ubytovacích zariadení. Pozornosť bola zameraná aj na dodržiavanie zásad rovnakého zaobchádzania a prístupu ku všetkým klientom, ako aj dodržiavaniu zákazu viazania služieb pri ich poskytovaní. 

Celkom bolo prekontrolovaných 288 ubytovacích zariadení v nasledujúcom členení:
hotel                               106                   penzión                                                     107
garni hotel                        13                   apartmánový dom                                        4
horských hotel                    1                   turistická ubytovňa                                    20
wellness hotel                     2                   chatová osada                                              3
kúpeľný hotel                     1                   kemping                                                     13
boutique hotel                     4                   ubytovanie v súkromí - izba                        9
apartmánový hotel              1                   ubytovanie v súkromí - objekt                     2
motel                                   1                   ubytovanie v súkromí – prázdninový byt    1

Nedostatky v kategorizácii boli zistené v 111 prevádzkových jednotkách (ďalej len „PJ“), čo predstavuje 38,5 % z celkového počtu prekontrolovaných ubytovacích objektov. 

Súčasne bola vykonaná kontrola v 226 pohostinských odbytových strediskách, ktoré v čase kontroly poskytovali stravovacie služby. Tieto zariadenia boli prevádzkované majiteľmi ubytovacích zariadení a v niektorých prípadoch boli stravovacie služby pre ubytovaných hostí poskytované inými zmluvnými partnermi, čo SOI nepovažovala za porušenie vyhlášky o kategorizácii. Nedostatky boli zistené v 62 prípadoch, čo je 27,4 %.

Sumárny prehľad počtu PJ s nedostatkami a ich %-tuálny podiel podľa kategórií ubytovacích zariadení:                                                                                                                                   
	Hotel	Garni hotel	Horský h.	Wellness h.	Kúpeľný hotel	Boutique  h.	Apartmánový  hotel	Motel	Penzión	Apartmánový dom         	Turist. ubytovňa	Chatová osada	Kemping	Ubyt.v súkr. - izba	Ubyt.v súkr. - objekt	Ubyt. V súkr-
prázdninový byt	Spolu	
Prek.
PJ	106	13	1	2	1	4	1	1	107	4	20	3	13	9	2	1	288	
PJ s
ned.	44	5	0	1	0	2	1	1	36	0	10	2	4	3	1	1	111	
% PJ s ned	41,5	38,5	0	50	0	50	100	100	33,6	0	50	66,7	30,8	33,3	50	100	38,5	

Percentuálny podiel PJ s nedostatkami podľa kategórií ubytovacích zariadení, zistený v rokoch 2002, 2003, 2005, 2006, 2007, 2009, 2010, 2011, 2012, 2014 a 2015: 
% PJ 
s nedostatkami	
r.2002	
r.2003	
r.2005	
r.2006	
r.2007	
r.2009	
r.2010	
r.2011	
r.2012	
r.2014	r.2015	
Hotel	52 %	45 %	59,6 %	56,7 %	51,4 %	  68,0 %	  63,8 %	 50,3%	56,5 %	46,2 %	41,5 %	
Garni hotel	----	----	----	----	----	  16,7 %	  36,4 %	 35,7%	58,3%	61,5 %	38,5 %	
Horský hotel	----	----	----	----	----	  50,0 %	100,0 %	 50,0%	66,7%	66,7 %	0 %	
Kongresový h.	----	----	----	-----	----	    ----	    ----	100,0%	80,0%	0 %	----	
Wellness hotel	----	----	----	----	----	      0 %	    ----	    0%	0%	66,7 %	50 %	
Kúpeľný hotel	----	----	----	----	----	    ----	    ----	100,0%	100,0%	----	0 %	
Boutique hotel	----	----	----	----	----	  66,7 %	  50,0 %	  50,0%	100,0%	25 %	50 %	
Apartmán. hotel	----	----	----	----	----	  50,0 %	100,0 %	    0%	----	100 %	100 %	
Motel	----	----	----	----	----	  20,0 %	  33.3 %	  33,3%	0%	100 %	100 %	
Botel	100 %	0 %	50 %	 50,0 %	0 %	  50,0 %	100,0 %	     0%	50,0%	  ----	----	
Penzión	52,9 %	48,2 %	55 %	 50,3 %	48,1 %	  60,2 %	  60,8 %	 45,75%	47,8%	46,7 %	33,6 %	
Apartmán. dom	----	----	----	----	----	100,0 %	  50,0 %	100,0%	50,0%	100 %	0 %	
Turist. ubyt.	58,8 %	41,7 %	69 %	 58,8 %	55,9 %	  73,1 %	  45,0 %	 53,49%	52,9%	54,8 %	50 %	
Chatová osada	45,5 %	71,4 %	66,7 %	 88,9 % 	87,5 %	  66,7 %	  75,5 %	 16,67%	62,5%	50 %	66,7 %	
Kemping	84,6 %	100 %	100 %	 73,5 %	69,2 %	  84,6 %	  42,1 %	 46,67%	63,6%	0 %	30,8 %	
Ub.v súkr.- izba	66,6 %	33,3 %	58,3 %	 38,9 %	50,0 %	  33,3 %	  29,6 %	 45,45%	33,3%	40 %	33,3 %	
Ub.v súkr.- obj.	42,9 %	100 %	0 %	 66,7 %	0 %	  40,0 %	  57,1 %	 50%	80,0%	100 %	50 %	
Ub.v súkr.- byt	----	----	   ----	  ----	----	    ----	    ----	   0%	----	----	100 %	
Spolu	54,6 %	48,3 %	58,9 %	50,4 %	52,1 %	63,8 %	57,5 %	48,0%	52,7%	48,4%	38,5 %	

Pozn. 
Ak pri jednotlivých kapitolách týkajúcich sa požiadaviek kategorizácie ubytovacích zariadení nespomíname konkrétne prípady s nedostatkami, tieto sa nachádzajú v príkladoch uvedených v prílohe informácie.

V súlade s § 3 vyhlášky o kategorizácii je povinnosťou každého podnikateľa, ktorý  prevádzkuje ubytovacie zariadenie, aby si ho zaradil na základe dosiahnutých klasifikačných a fakultatívnych znakov do niektorej z kategórií a tried, vymedzených touto vyhláškou. 

Kontrolou bolo zistené, že z celkového počtu 288 prekontrolovaných PJ si
3 podnikateľské subjekty svoje ubytovacie zariadenie nezaradilo vôbec do príslušnej kategórie, čo predstavuje 1,04 %. 
Pre porovnanie r. 2002 - 7,4%; r. 2003 - 1,9%; r. 2005 - 2,3%; r. 2006  - 4,8%; r.2007 - 2,1%; r. 2009 – 2,4%; r. 2010 – 4,3%; r. 2011 – 1,9%, r. 2012 – 2,0%, 2014 – 3,5 %.
Jednalo sa o tieto subjekty: Ubytovňa RUDLOVKA, Banská Bystrica, UZ turistického charakteru, Zbojská, Pohronská Polhora, Tourist PENSIÓN, Divín.

Z celkového počtu prekontrolovaných 288 ubytovacích zariadení si 10 podnikateľov, čo predstavuje 3,5 %, nesplnilo povinnosť nimi do kategórie zaradené ubytovacie zariadenie aj zatriediť a označiť triedou (počtom hviezdičiek). 
Jednalo sa o tieto subjekty:, Penzión u Srnčíka, Bratislava, Penzión VIRGIO, Bratislava, Penzión C´est la vie, Bratislava, Penzión Pohodička Bratislava, Hotel Max Plaza, Trnava,
Penzión u HASTRMANA, Riečka, Hotel Familia, Stará Ľubovňa, Penzión 2004, Stará Lesná, Turistická ubytovňa, VIOLA, Veľká Lomnica, Ubytovanie v súkromí - izba, Červený Kláštor. 

Ak ubytovacie zariadenie bolo zaradené do kategórie, ale nebolo zatriedené do príslušnej triedy, bolo v takomto prípade možné vykonať len hodnotenie plnenia klasifikačných znakov príslušnej kategórie na jej najnižšiu triedu. 

V prípade, že ubytovacie zariadenie v čase kontroly podnikateľ nezaradil do príslušnej kategórie ani do triedy, a týmito údajmi prevádzku ani neoznačil, inšpektori SOI nemohli vykonať kontrolu plnenia klasifikačných znakov príslušnej kategórie a triedy ubytovacieho zariadenia, preto kontrolu zamerali na preverenie plnenia tých všeobecných požiadaviek, ktoré sú záväzné pre všetky kategórie ubytovacích zariadení.

Plnenie požiadaviek charakteristiky jednotlivých druhov kategórií a tried ubytovacích zariadení, t. j. či PJ skutočne zodpovedá kritériám tej kategórie a triedy, do ktorej bola zaradená a zatriedená, bolo preverené vo všetkých kontrolovaných PJ.
Zistené bolo, že 1 PJ bola nesprávne zaradené do kategórie a to Penzión ALBIÓN, Vranov nad Topľou, ktorý nespĺňal podmienku zaradenia do kategórie penzión počtom izieb.
Požiadavky príslušnej triedy, do ktorej boli ubytovacie zariadenia zatriedené, nespĺňalo 
52 PJ, čo je  18,1 %. Jednalo sa o tieto nedostatky napr.: chýbala recepcia s nepretržitou službou, alebo s dennou prevádzkou minimálne 16 hodín, chýbala reštaurácia alebo bola nefunkčná (podávané iba raňajky), chýbala obývacia miestnosť, samoobslužná kuchyňa, klubové priestory, nedostatočná úroveň a vybavenosť ubytovacích a hygienických zariadení, nesplnenie predpísaného minimálneho rozsahu poskytovaných služieb podľa fakultatívnych znakov.  

Povinnosť označiť prevádzkareň ostatnými údajmi v zmysle § 15 ods. 1 zákona
č. 250/2007 Z. z. o ochrane spotrebiteľa a o zmene zákona Slovenskej národnej rady
č. 372/1990 Z. z. o priestupkoch v znení neskorších predpisov (ďalej len zákon o ochrane spotrebiteľa) si nesplnilo 26 podnikateľských subjektov, čo predstavuje 9 %. Nedostatky spočívali v tom, že PJ neboli na viditeľnom a hosťom prístupnom mieste označené obchodným menom, sídlom predávajúceho, menom a priezviskom osoby zodpovednej
za činnosť prevádzkarne, prevádzkovou dobou, triedou, kategóriou ubytovacieho zariadenia. Napr.: Penzión u Srnčíka, Bratislava, Penzión VIRGIO, Bratislava, Penzión C´est la vie, Bratislava, Hotel Max Plaza, Trnava, Hotel sv. ĽUDMILA****, Penzión DUNA*, Komárno, 
Hotel LEONOR***, Kolárovo, Ubytovanie v súkromí – izba*, Bytča, Hotel THE GRAND Vígľaš****, Hotel BIEŇ***, Turová, Hotel HIEZDA***, Dudince, Penzión SEDLO*, Veľké Pole, Boutique Hotel Chrysso****, Košice, Penzión PRAMEŇ*, Vinné, Hotel Zelená Lagúna****, RO Domaša. 

Všeobecné požiadavky v zmysle vyhlášky o kategorizácii neboli dodržané v 37 PJ, čo je
12,9 %; (pre porovnanie v r. 2002 - 33%, v r. 2003 - 30,7%, v r. 2005 - 39,4%, v r. 2006 - 33,5%, v r. 2007 - 30,5%, v r. 2009 - 34,5%, v r. 2010 - 24,0%, v r. 2011 - 20,4%,
v r. 2012 - 18,2%, v r. 2014 - 14,9%).
Nedostatky sa vyskytli v tom, že chýbalo označenie ubytovacieho zariadenia, cenník ubytovacích služieb nebol umiestnený na viditeľnom a prístupnom mieste, chýbali viacjazyčné návody na obsluhu telefónov, čísla kontaktov na políciu, lekársku a zdravotnú službu, hasičskú jednotku, linku tiesňového volania a čísla spojení v rámci ubytovacieho zariadenia, okná ubytovacích objektov a izieb hostí neboli zatemniteľné, izby hostí neboli označené číslami, nebol vyznačený smer najkratšej únikovej cesty, priestory prístupné pre hostí neboli označené viditeľnými nápismi, zamestnanci, ktorí prichádzali
do kontaktu s hosťami, nemali označenie alebo odev, ktorý by ich odlišoval od hostí, nebolo zabezpečené účinné vetranie v hygienických zariadeniach. 

Klasifikačné znaky podľa jednotlivých kategórií a tried

Vo vstupných priestoroch boli zistené nedostatky v 8 PJ čo je 2,8 %, keď v:
- 2 hoteloch 
     Hotel BANÍK***, Nitrianske Rudno - nebola recepcia s nepretržitou službou
     Hotel GIGA***, Bešeňová - v hotelovej hale chýbal osobný výťah
- 3 penziónoch 
     Penzión u Srnčíka, Bratislava - chýbala recepcia 
     Penzión Pejava*, Košická Nová Ves - nebola splnená požiadavka recepcie s dennou
     službou minimálne 16 hodín
     Penzión JALUZA***, Bardejovské kúpele -  chýbala recepcia s nepretržitou službou
- 1 turistickej ubytovni
     Turistická ubytovňa Victoria*, Nová Dubnica - prijímacia kancelária je v prevádzke len
     10,45 hodín namiesto 16 hodín, 
- 1 kempingu
     Kemping*, Sládkovičovo - chýbala lekárnička prvej pomoci, orientačný plán kempingu
- 1 ubytovaní v súkromí - objekt 
     Ubytovanie v súkromí - Objekt*, Žarnovica - v objekte chýbala jedna miestnosť, ktorá
     zároveň plní aj funkciu obývacej miestnosti 

Vo vybavenosti ubytovacích zariadení pohostinskými odbytovými strediskami boli zistené nedostatky v 10 PJ čo je 3,5 %, keď v:
- 3 hoteloch:
     Hotel Stofing***, Hlohovec - reštaurácia neposkytovala celodenné stravovanie, iba
     raňajky 
     Hotel VILA ANNA****, Trenčianske Teplice - reštaurácia nebola v prevádzke 
     Hotel Centrum***, Košice, - chýbala reštaurácia s celodennou prevádzkou 

- 1 boutique hoteli 
    Boutique Hotel Empress****, Rožňava - reštaurácia bola nefunkčná
- 6 penziónoch:
     Penzión TEMPO TATRY***, Pribylina - reštaurácia bola otvorená iba v obmedzenom
     čase 
     Penzión Nostalgia**, Banská Štiavnica - chýbalo jedno stredisko s dennou prevádzkou
     Penzión Pejava*, Košická Nová Ves - chýbala miestnosť na podávanie raňajok
     Penzión JALUZA***, Bardejovské Kúpele  -  nebola k dispozícii reštaurácia 
     Penzión Kolibrík***, Bardejovské Kúpele - nebola k dispozícii reštaurácia
     Penzión  ZORNIČKA***, Bardejovské Kúpele - nebola k dispozícii reštaurácia.
 
V kategórii „chatová osada“ a „kemping“ je v zmysle vyhlášky požadované zabezpečenie pohostinských služieb. Nedostatok v tejto oblasti bol zistený v:
- 2 kempingoch
     Kemping*, Tornaľa a Kemping* Autocamping Krym, Domaša, v ktorých nebola
     k dispozícii samoobslužná kuchyňa s vybavením.     

Najviac nedostatkov v dodržiavaní vyhlášky o kategorizácii bolo zistených v ubytovacích priestoroch. Z prekontrolovaných 288 PJ boli zistené nedostatky tohto charakteru v 63 PJ, čo predstavuje 21,9 %. Nedostatky sa vyskytli v  23 hoteloch, 4 garni hoteloch, 1 moteli, 
27 penziónoch, 3 turistických ubytovniach, 2 chatových osadách, 2 ubytovaniach v súkromí - izba a v 1 ubytovaní v súkromí - objekt. 

Nedostatky boli zistené najmä vo vybavenosti izieb, pričom chýbali nočné stolíky alebo poličky s nočnou lampou na každé lôžko, zrkadlá, poháre na vodu, stolné lampy, skrine 
na šaty, vešiaky, uterák na každé lôžko, chýbal predpísaný počet stoličiek, čalúnené stoličky alebo čalúnené kreslá, koše na odpadky, chýbal telefón so spojením mimo hotela
cez centrálu, návod na obsluhu telefónu, čísla kontaktov na políciu, lekársku a zdravotnú službu, hasičskú jednotku, linku tiesňového volania.

Kontrolou boli zistené nedostatky vo vybavenosti predsiení, keď chýbali vešiakové steny, zrkadlá, prostriedky na čistenie obuvi, koše na odpadky, chýbala predsieň.

Veľký počet nedostatkov bol zistený aj v hygienických zariadeniach a ich vybavenosti, a to v 53 prípadoch, čo predstavuje 18,4 %. Nedostatky sa vyskytli v 18 hoteloch, 2 garni hoteloch, 1 moteli, 20 penziónoch, 5 turistických ubytovniach, 1 chatovej osade,
v 6 kempingoch. 

Tieto hygienické zariadenia neboli vybavené základnými predpísanými náležitosťami ako napr. chýbalo osvetlenie nad umývadlom, vrecká na hygienické vložky, uzatvárateľné nádoby na odpadky, poháre na čistenie zubov aj v hygienickom balení (pre triedu****), vatové tampóny, dostatočný počet uterákov a osušiek na každé lôžko, predložky pred vaňu alebo sprchu, vrecká na bielizeň, chýbala odkladacia plocha alebo skrinka na toaletné potreby, vešiaky na odev, zrkadlo, toaletný papier, vlasový šampón, toaletné mydlo alebo telový šampón, označenie napätia na elektrických zásuvkách, v ubytovacom zariadení kemping nebola stavebne oddelená umyvárka - k dispozícii iba jedna spoločná, nedostatočný počet WC pre ženy a pisoárov pre mužov, spoločné hygienické zariadenie na chodbe pre 3 izby aj napriek tomu, že sa jednalo o kategóriu Hotel***, ktorá predpisuje na každej izbe vlastné hygienické zariadenie.

Nedostatok vo frekvencii výmeny posteľnej bielizne v závislosti od kategórie a triedy nebol zistený.

Pri kontrolnej akcii bola pozornosť inšpektorov SOI sústredená aj na rozsah, charakter a funkčnosť poskytovaných služieb. Ide o služby, ktoré si prevádzkovateľ hotela, botela, penziónu, apartmánového domu, chatovej osady a kempingu (okrem kategórie botel* a penzión*) vyberie zo zoznamu tzv. fakultatívnych znakov v závislosti od požiadaviek hostí, ich vekového zloženia, umiestnenia ubytovacieho zariadenia, ročného obdobia a pod. Podmienkou je, aby uvedené ubytovacie zariadenia poskytovali služby aspoň v rozsahu prideleného minimálneho počtu bodov. Nedostatky boli zistené v 2 PJ: Boutique Hotel Empress****, Rožňava a Boutique Hotel, Chrysso****, Košice.
     
Kategória ubytovacieho zariadenia - turistická ubytovňa má povinnosť poskytovať doplnkové služby v rozsahu príslušnej kategórie a triedy, pričom nedostatok v tejto oblasti bol zistený
v 1 turistickej ubytovni: Turistická Ubytovňa** OLYMP, Detva, kde neboli zabezpečené základné turistické informácie (chýbal cestovný poriadok). 

Dodržiavanie cenových predpisov v ubytovacích zariadeniach

V súlade so zákonom o ochrane spotrebiteľa a zákonom o cenách je predávajúci povinný informovať spotrebiteľa o cene predávaného výrobku alebo poskytovanej služby a zreteľne označiť výrobok alebo službu cenou alebo informáciu o cene inak vhodne sprístupniť.

Z uvedeného vyplýva, že v cenníkoch príslušného ubytovacieho zariadenia a jeho príslušných odbytových strediskách musí byť predaj každého výrobku a každá poskytovaná služba uvedená samostatne a označená príslušnou cenou.
V zmysle uvedeného, kontrola bola zameraná na skutočnosť, či je spotrebiteľ vhodným spôsobom informovaný o cene za ubytovanie a o rozsahu poskytovaných ubytovacích a doplnkových služieb.

Informácia o cene nebola hosťom k dispozícii v 6 PJ, čo je 2,1 %, z celkového počtu prekontrolovaných PJ. Informácia o cene za ubytovanie nebola poskytnutá v 1 hotely:
Hotel Max Plaza, Trnava, v 3 penziónoch: Penzión VIRGIO, Bratislava, Penzión TEMPO TATRY***, Pribylina, Penzión JALUZA***, Bardejovské Kúpele, v 1 turistickej ubytovni: 
Ubytovňa RUDLOVKA, Banská Bystrica, v 1 kempingu: Kemping*, Tornaľa.
V týchto prípadoch cenníky za ubytovanie neboli k dispozícii pre spotrebiteľov vôbec alebo neboli umiestnené na viditeľnom a hosťom prístupnom mieste.

Informácia o cene za doplnkové služby absentovala v 5 PJ, čo je 1,7 %, z celkového počtu prekontrolovaných PJ. Informácia o cene za doplnkové služby nebola poskytnutá v 1 hoteli: Hotel THE GRAND Vígľaš****, v 1 moteli: Motel LUTEUS*, Budča, v 1 penzióne: Penzión VIRGIO, Bratislava, v 2 turistických ubytovniach: TU OLYMP**, Detva, Ubytovňa RUDLOVKA, Banská Bystrica. V týchto PJ na viditeľnom a hosťom prístupnom mieste chýbal cenník doplnkových služieb, čím spotrebiteľ nebol žiadnym spôsobom informovaný
o cene týchto služieb.

Dodržiavanie zásady rovnakého zaobchádzania

Podľa § 4 ods. 3 zákona o ochrane spotrebiteľa predávajúci - prevádzkovateľ ubytovacieho zariadenia je povinný vo vzťahu k spotrebiteľovi dodržiavať zásadu rovnakého zaobchádzania v poskytovaní výrobkov a služieb ustanovenú antidiskriminačným zákonom. Nesmie odmietnuť poskytnutie služby, ktorá je v jeho prevádzkových možnostiach.
Za diskrimináciu spotrebiteľa je v zmysle zákona o ochrane spotrebiteľa považované účtovanie rozdielnych cien za rovnakú službu ubytovania zahraničných a tuzemských hostí. 
Za diskrimináciu nebola považovaná zľava na poskytnutú službu, ak mala služba inú kvalitu alebo ak bola na službu rovnakej kvality poskytnutá zľava pre skupinu účastníkov bez ohľadu na ich štátnu príslušnosť. 
Taktiež boli uznané zľavy na rôzne druhy medzinárodných študentských kariet, príp. zľavy pre dôchodcov a pod., ak ich prevádzkovateľ poskytoval, taktiež bez ohľadu na štátnu príslušnosť, národnosť... 
Nedostatky v tomto smere neboli zistené ani v jednom prípade. Toto pozitívne zistenie je výsledkom aj niekoľkoročnej kontroly zo strany SOI, zameranej aj na túto skutočnosť. 

Podľa § 4 ods. 3 zákona o ochrane spotrebiteľa prevádzkovateľ ubytovacieho zariadenia nesmie viazať predaj výrobku alebo poskytovanie služby na predaj iného výrobku alebo poskytnutie inej služby, pričom za viazanie predaja sa nepovažuje, ak predávajúci predáva tieto výrobky alebo poskytuje tieto služby aj samostatne a ak viazanie predaja je podmienené technickou nemožnosťou samostatného predaja výrobku alebo poskytnutia služby. 

Vzhľadom na uvedené, pri kontrole kategorizácie Slovenská obchodná inšpekcia za viazanie služieb nepovažovala, ak prevádzkovateľ ubytovacieho zariadenia dodržal tieto podmienky:
- raňajky v cene ubytovania – ak cena raňajok bola v cenníku ubytovania uvedená ako samostatná služba; pre cenu prechodného ubytovania vrátane raňajok bola v cenníku použitá informácia: „ubytovaným hosťom poskytujeme raňajky bezplatne“;
- predaj služieb v cene prechodného ubytovania – ak každá hotelom poskytovaná služba aj pre neubytovaných hostí ako napr. sauna, vírivka, bazén, posilňovňa a pod. bola v cenníku služieb uvedená s príslušnou predajnou cenou. 
   Ak sa pre zatraktívnenie a lepší predaj ubytovacie zariadenie rozhodlo, že niektoré z poskytovaných služieb bude hosťom poskytovať v cene prechodného ubytovania, bolo potrebné, aby o tom boli spotrebitelia informovaní textom: „ubytovaným hosťom sú tieto služby (vymenovať) poskytované bezplatne“ (alebo so zľavou x%);
- predaj balíkov služieb – pre ponuku kombinácie rôznych služieb v tzv. balíku platí zásada tvorby ceny dohodou. 
   Zostavenie balíka služieb sme nepovažovali za viazanie služieb, ak služby v balíku boli ponúkané aj osobitne, ak mal hosť služby komponované do balíka možnosť skutočne aj čerpať a ak cena balíka služieb neprekročila súčet cien jednotlivých služieb. 
 
V uvedenej oblasti sa nedostatky vyskytli v 2 PJ, a to v:
2 hoteloch: 
   Hotel FLÓRA***, Trenčianske Teplice – v cene ubytovania boli zahrnuté raňajky, voľný
   vstup do bazénového komplexu, saunového sveta a fitness. Raňajky, voľný vstup
   do bazénového komplexu, saunového sveta a fitness boli síce uvedené v cenníku ako
   samostatná služba, avšak v cenníku nie je informácia: „ubytovaným hosťom poskytujeme
   raňajky, vstup do bazénového komplexu, saunového sveta a fitness bezplatne.
   Hotel Zelená Lagúna****, RO Domaša - ceny za ubytovanie sú uvádzané spolu s cenou
   za raňajky a spotrebiteľ si nemá možnosť zakúpiť ubytovanie bez raňajok.

Prehľad PJ s nedostatkami v jednotlivých kategóriách ubytovacích zariadení                                                                                                                                                        
	Hotel	Garni hotel	Horský hotel	Kongres. Hotel	Wellness hotel	Kúpeľný hotel	Boutique hotel	Apartmánový hotel	Motel	Botel	Penzión	Apartmánový dom	Turist. ubytovňa	Chatová osada	Kemping	Ub.v súkr.-izba	Ub.v súkr. – obj.	Ub. V súkr. - byt	SPOLU	
Vstupné
priestory	2	-	-	-	-	-	-	-	-	-	3	-	1	-	1	-	1		8	
Pohost.odbytové   
strediská	3	-	-	-	-	-	1	-	-	-	6	x	x	X	X	x	X		10	
Pohostinské
služby	X	X	X	X	X	X	X	x	x	X	X	x	x	-	2	x	X		2	
Ubytovacie priestory	23	4	-	-	-	-	-	-	1	-	27	-	3	2	X	2	1		63	
Hygienické zariadenia	18	2	-	-	-	-	-	-	1	-	20	-	5	1	6	-	-		53	
Výmena bielizne	-	-	-	-	-	-	-	-	-	-	-	-	-	-	X	-	-
		-	
Fakult.znaky 
-spln.min.počtu 
 bodov
-správnosť prir.
 bodov	
-

-	
-

-	
-

-	
-

-	
-

-	
-

-	
2

-	
-

-	
-

-	
-

-	
-

-	
-

-	
x

x	
-

-	
-

-	
x

x	
x

x		
2

-	
Doplnkové služby	X	x	X	X	x	X	x	x	X	X	X	X	1	-	-	x	X		1	
Inf. o cene:
- za ubyt.
- za doplnk.služ.	
1
1	
-
-	
-
-	
-
-	
-
-	
-
-	
-
-	
-
-	
-
1	
-
-	
3
1	
-
-	
1
2	
-
-	
1
-	
-
-	
-
-		
6
5	
Viazanie služieb	2	-	-	-	-	-	-	-	-	-	-	-	-	-	-	-	-		
2	
Diskrim. spotrebiteľa	-	-	-	-	-	-	-	-	-	-	-	-	-	-	-	-	-		-	
Legenda: x = klasifikačný znak vyhláška pre danú kategóriu nepredpisuje
                –  = nedostatky nezistené
Údaje v tabuľke predstavujú počet PJ so zistenými nedostatkami

Monitoring zabezpečenia bezbariérového prístupu do ubytovacích zariadení a ich vybavenosť výťahmi 

Vyhláška o kategorizácii v § 5 ods. 2 ustanovuje, že v hotelovej hale alebo v jej blízkosti majú byť umiestnené osobné výťahy, prípadne aj nákladné výťahy slúžiace na prepravu hostí a ich batožiny, pričom sa odvoláva na vyhlášku MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie (ďalej len táto vyhláška).

Podľa § 46 ods. 9 vyhlášky, stavby hotela, motela a penziónu, s viac ako dvomi nadzemnými podlažiami, pričom 1. podlažím sa rozumie prízemie, t. j. tie, ktoré sú minimálne dvojposchodové, musia byť vybavené výťahom. V § 46 ods. 14 tejto vyhlášky sa toto ustanovenie primerane vzťahuje aj na ostatné ubytovacie zariadenia na krátkodobé pobyty.

V zmysle § 57 vyhlášky prístup do hotelov, motelov, penziónov a ostatných ubytovacích zariadení na krátkodobé pobyty musí byť zabezpečený najmenej jedným vstupom na úrovni komunikácie pre chodcov bez vyrovnávacích stupňov; pri novostavbe musí byť takto riešený hlavný vstup; ak nemožno vstup takto zabezpečiť, musí byť vyrovnanie riešené rampou, schodiskovou plošinou alebo vonkajším výťahom. 

V zmysle § 2 ods. 4 vyhlášky sa uvedené požiadavky na stavby užívané osobami s obmedzenou schopnosťou pohybu a orientácie týkajú všetkých stavieb a použijú sa primerane aj na zmeny stavieb, ak to nie je vylúčené zo závažných kultúrnych, historických alebo technicko-prevádzkových dôvodov, pričom odôvodnenie musí obsahovať projektová dokumentácia. 

V súlade s uvedeným, súčasťou kontroly kategorizácie ubytovacích zariadení bol aj monitoring zabezpečenia bezbariérového prístupu osôb s obmedzenou schopnosťou pohybu a orientácie do ubytovacích zariadení, ako i kontrola vybavenia týchto zariadení výťahmi v zmysle vyššie uvedeného. 

1. Vybavenosť ubytovacích zariadení výťahmi

Vyhláška o kategorizácii v § 5 ods. 2 ustanovuje povinnosť mať výťahy len v tých ubytovacích zariadeniach, ktoré majú hotelové haly, to znamená, že táto povinnosť sa vzťahuje na všetky druhy ubytovacích zariadení kategórie hotel (hotel, garni hotel, horský hotel, kongresový hotel, wellness hotel, kúpeľný hotel, boutique hotel, apartmánový hotel triedy *****, ****, ***) a motel triedy****, ***) s viac ako 2 podlažiami. 
Naviac v zmysle § 46 ods. 9 vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie sme monitorovali zabezpečenie výťahmi aj u kategórie penzión všetkých tried.
To znamená, že bol vykonaný monitoring zabezpečenia ubytovacích zariadení výťahmi
vo vyššie špecifikovaných  kategóriách „hotel“ a „penzión“, a to v 104 PJ, pričom 22 PJ, čo je 21,2 % nebolo vybavených výťahmi. Dôvody absencie výťahov zo strany podnikateľských subjektov, či už historické, kultúrne, príp. technicko – prevádzkové, ktoré sú v zmysle platnej legislatívy akceptovateľné, neboli preukázateľne doložené.

Prehľad nedostatkov vo vybavenosti ubytovacích zariadení výťahmi v kategórii „hotel“,
„motel“ a „penzión“ v členení na jednotlivé kraje SR:

Výťahy	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel*****	-	-	-	-	-	-	-	-	-	
Hotel****	-	1	-	-	-	-	1	1	3	
Hotel***	1	9	-	-	1	-	6	2	19	
Motel****	-	-	-	-	-	-	-	-	-	
Motel***	-	-	-	-	-	-	-	-	-	
Penzión	-	-	-	- 	-      	-	-	-	-	
Spolu	1	10	0	0	1	0	7	3	22	

2. Monitoring zabezpečenia bezbariérového prístupu do ubytovacích zariadení

V rámci kontrolnej akcie bolo zistené, že z 288 prekontrolovaných ubytovacích zariadení  nemalo zabezpečený bezbariérový prístup do zariadenia 94 PJ, čo predstavuje 32,6 %.
(v r. 2010 to bolo 47,7% , v r. 2011 45,6%, v r. 2012 43,1% a v r. 2014 24,7%). 

Prehľad nedostatkov v zabezpečení bezbariérového vstupu do ubytovacích zariadení podľa kategórií v členení na jednotlivé kraje SR:

Bezbariérový
prístup	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel	-	4	-	9	1	1	11 	-	26	
Motel	-	-	-	-	-	1	-	-	1	
Penzión	-	5	3	15	11	3	10	-	47	
Apart.dom	-	1	-	-	-	-	-	-	1	
Turist. ubytovňa	-	3	-	2	2	4	3	-	14	
Chatová osada	-	-	-	-	-	-	-	-	0	
Kemping	-	-	-	-	-	-	-	-	0	
Ubyt. v súkr.-izba	-	-	-	2	2	-	-	-	4	
Ubyt.v súkr.-objekt	-	-	-	-	-	1	-	-	1	
Ubyt. v súkr.-byt	-	-	-	-	-	-	-	-	0	
spolu	0	13	3	28	16	10	24	0	94	

II. POHOSTINSKÉ ODBYTOVÉ STREDISKÁ

Pohostinské odbytové strediská fungujú v ubytovacích zariadeniach ako ich samostatné organizačné zložky, ktoré zabezpečujú stravovanie a občerstvenie hostí a v mnohých prípadoch aj spoločensko - zábavnú činnosť. Tieto sú vo väčšine prípadov prevádzkované majiteľmi ubytovacích zariadení. Ak pohostinské služby poskytovali iné podnikateľské subjekty, na základe zmluvy s majiteľom ubytovacieho zariadenia, takúto činnosť sme nepovažovali za porušenie vyhlášky o kategorizácii.
Počas akcie bola vykonaná kontrola v 226 pohostinských odbytových strediskách, kde boli zistené nedostatky v 62 prípadoch, čo predstavuje 27,4 %. 

Dodržiavanie poctivosti predaja 

Za účelom kontroly dodržiavania zásad poctivosti predaja bolo vykonaných 170 kontrolných nákupov (ďalej len KN), z ktorých bolo účtovaných správne 157 KN – čo je 92,4 %, predražených 12 KN – čo je 7,1 % a 1 KN nebol odsúhlasený z dôvodu váhy ako určeného meradla bez platného úradného overenia. 
Hodnota všetkých KN bola vo výške 1.087,44 EUR. Tieto KN boli predražené celkom
o 3,32 EUR. Výška predraženia na 100,- EUR všetkých KN činila 0,31 EUR.
Hlavnými dôvodmi predražovania KN bolo: v 1 prípade nedodržanie hmotnosti, v 9 prípadoch nedodržanie deklarovanej miery a v 2 prípadoch išlo o chyby v účtovaní. 
Z celkového počtu 170 KN neboli 2 KN účtované prostredníctvom elektronickej registračnej pokladne (ďalej len ERP), v 5 prípadoch nebol vydaný doklad o kúpe napriek funkčnosti ERP a v 6 prípadoch doklad o kúpe neobsahoval všetky predpísané náležitosti.

Dodržiavanie cenových predpisov v pohostinských odbytových strediskách

Vo všetkých 226 kontrolovaných pohostinských odbytových strediskách inšpektori SOI preverili dodržiavanie predpisov, ktoré sa týkajú informácií o cenách tovarov platných v okamihu ponuky. Nedostatky v tomto smere boli zistené v 7 PJ, čo je 3,1 %; 35 druhov tovarov nebolo označených cenou.  
V pohostinských odbytových strediskách sme sa zamerali hlavne na preverenie JaNL, či sú tieto predkladané hosťom ešte pred uskutočnením objednávky, či sú vypracované v súlade s požiadavkami právnych predpisov a či obsahujú všetky predpísané náležitosti. 

Pri kontrolách bolo zistené, že v 4 PJ chýbal jedálny a nápojový lístok (ďalej len JaNL),
v 4 PJ nebol predložený a v 17 prípadoch obsahoval neúplné informácie, napr.:
Penzión** NOSTALGIA, Banská Štiavnica - nebol predložený jedálny lístok (raňajkový)
Penzión* SEDLO, Veľké Pole- nebol predložený jedálny lístok (raňajkový)
Penzión Hradbová**, Košice - nebol predložený JaNL
Ubytovňa RUDLOVKA, Banská Bystrica - nebol k dispozícii nápojový lístok (nebol vypracovaný)
Hotel garni Tempus club***, Bratislava - nedostatočné a nejednoznačné informácie v JaNL 
(chýbajúce hmotnosti a objemy u 8 druhov jedál a nápojov)
Hotel KOLIBA**, Trnava - nedostatočné a nejednoznačné informácie v JaNL (chýbajúce hmotnosti jedál –denné menu a objemy u 6 druhov nápojov)
Hotel XAWAX*, Lužianky - nedostatočné a nejednoznačné informácie v JaNL (chýbajúce hmotnosti u 1 druhu jedla a nebola uvedená informácia pre spotrebiteľa o tom, že hmotnosť mäsa je v surovom stave)
Turistická ubytovňa VIOLA, Veľká Lomnica - nedostatočné a nejednoznačné informácie v JaNL (chýbajúce objemy, množstvo u 9 druhov nápojov)
Hotel AGRO**, Veľká Lomnica - nedostatočné a nejednoznačné informácie v JaNL (chýbajúce objemy, množstvo u 10 druhov nápojov)

Pri kontrolách boli predložené riadne nadobúdacie doklady na požadované druhy tovarov alebo výrobkov a ani v jednom prípade nebol zistený tovar bez nadobúdacích dokladov.

Hygiena

Osvedčenia o zdravotnej spôsobilosti v podobe platných zdravotných preukazov na činnosť v potravinárskych prevádzkarniach boli predložené v každej kontrolovanej PJ. 
Ani jeden zamestnanec nepracoval v znečistenom odeve.
V zmysle § 15 ods. 3 zákona o ochrane spotrebiteľa, predávajúci a jeho zamestnanci, ktorí prichádzajú do styku so spotrebiteľom, musia mať označenie alebo odev, ktoré ich odlíši
od spotrebiteľa. Nedostatky v tejto oblasti boli zaznamenané v 9 PJ, ktorých zamestnanci nesplnili túto povinnosť - zamestnanci, ktorí prichádzajú do styku s hosťami, neboli odlíšení označením, ani v jednotnom odeve, ktorý by ich odlišoval od hostí (napr. Ubytovňa Rudlovka, Banská Bystrica). 

Pracovné pomôcky a inventár boli v nevyhovujúcom stave v 2 PJ (Hotel Centrum***, Košice, Penzión Prameň*, Vinné), kde bolo zistené používanie pracovných pomôcok a inventáru ako aj priestorov na prípravu jedál v znečistenom stave.

Nedostatky v skladovaní a uchovávaní jedál a surovín, používaných na ich prípravu, boli zistené v 6 PJ. Jednalo sa o skladovanie nezlučiteľných surovín (mäsové, mliečne výrobky, mrazená zelenina), v rozpore s pokynmi výrobcu - zmrazovanie čerstvých potravín s predpísanou teplotou skladovania +2 až +8 °C, skladovanie tovarov po dobe spotreby, (napr. Hotel XAWAX*, Lužianky - výrobok dodaný v čerstvom stave bol zmrazený, Penzión Prameň*, Vinné - nespotrebované obsahy konzerv ovocia a zeleniny boli skladované v plechu a neboli preložené do uzatvárateľného obalu zo skla, nerezu alebo plastu, Hotel Tatra***, Poprad - v mraziacom boxe skladované/zmrazené 4 druhy výsekového mäsa dodané v chladenom stave.

Nedostatok v úrovni a hygiene ubytovacích a s nimi súvisiacich priestorov bol zistený
v 2 PJ - v ubytovacom zariadení: Motel* LUTEUS, Budča - na prekontrolovanej izbe bola zatečená stena, Hotel Centrum***, Košice - olupovanie náterovej farby, strop so zatečenými škvrnami. 

Rôzne

V 10 PJ sa nachádzalo 10 kusov neoverených meradiel, na ktoré bol vydaný zákaz používania - napr.: Hotel garni Tempus club***, Bratislava, Hotel KOLIBA**Trnava, Penzión u HASTRMANA, Riečka, Hotel Centrum***, Košice.  

Súhlas Regionálneho úradu verejného zdravotníctva (RÚVZ) na prevádzkovanie ubytovacích priestorov a ich pohostinských odbytových stredísk nebol predložený v 10 PJ: Penzión VIRGIO, Bratislava
Penzión PETIT**, Bratislava
Hotel FILM***, Bratislava
Hotel XAWAX*, Lužianky
Penzión* Pod skalou, Liptovský Hrádek 
Penzión* Pri Kaštieli,Martin 
Penzión TEMPO TATRY***, Pribylina
Hotel Bardejov***, Bardejov
Penzión Zornička***, Bardejovské Kúpele 
Ubytovanie v súkromí - izba*** Penzión Pod Bránou, Poprad - Veľká. 

Živnostenské oprávnenie bolo v čase kontroly predložené na všetkých kontrolovaných prevádzkach. 

Kontrola plnenia opatrení z predchádzajúcich kontrol

Opakované kontroly boli vykonané v 19 PJ. Z uvedeného počtu si 6 PJ nesplnilo uložené opatrenia z predchádzajúcej kontroly, vykonanej v r. 2014. Jednalo sa o nesplnenie

povinností: mať výťah, mať k dispozícií pohostinské odbytové stredisko - miestnosť
na podávanie raňajok, nebolo splnené zabezpečenie celodenného stravovania hostí zahrňujúce raňajky, obed a večeru v pohostinskom odbytovom stredisku, neboli splnené klasifikačné znaky v ubytovacom zariadení,. Išlo o tieto PJ: Hotel Stofing***, Hlohovec, Hotel San***, Holíč, Hotel DÁLIA***, Košice, Apartmánový hotel CITY RESIDENCE***, Košice, Penzión Pejava*, Košická Nová Ves, Hotel Centrum***, Košice.

V prílohe tejto informácie uvádzame vybrané PJ, kde sa vyskytli závažnejšie nedostatky.

Opatrenia

1.  Vo všetkých kontrolovaných PJ boli napísané inšpekčné záznamy a v prípade zistenia     
     nedostatkov vydané záväzné pokyny a opatrenia na ich odstránenie.
2.  Podľa § 6 ods. 1 písm. a) bod 3 zákona č. 128/2002 Z. z. o štátnej kontrole vnútorného trhu
     vo veciach ochrany spotrebiteľa a o zmene a doplnení niektorých zákonov boli
     v 10 PJ uložené opatrenia na mieste na zákaz používania 10 kusov neoverených určených   
     meradiel.
3. Do spracovania tejto informácie za nedostatky závažného charakteru bolo riaditeľmi
     inšpektorátov SOI voči 58 podnikateľským subjektom začaté správne konanie o uložení
     postihu. Ďalšie prípady sú v štádiu posúdenia.
     Zatiaľ bolo riaditeľmi inšpektorátov SOI uložených 8 postihov vo výške 2.750,00 EUR.    

Záver

Cieľom kontrol zo strany SOI je v čo najväčšej miere eliminovať nedostatky pri poskytovaní služieb, čo by malo mať za následok skvalitnenie služieb v rámci domáceho a zahraničného cestovného ruchu. Pravidelné kontroly, zamerané na kategorizáciu ubytovacích zariadení však vypovedajú o tom, že popri doposiaľ existujúcich ubytovacích zariadeniach, kde sa doteraz zistené nedostatky postupne odstraňovali, vznikajú nové podnikateľské subjekty, u ktorých sa objavujú nové negatívne zistenia. Pre porovnanie percento zistených nedostatkov v ubytovacích zariadeniach v r. 2009 činilo 63,8 %, v r. 2010 57,5%, v r. 2011 48,0%, 
v r. 2012 52,7 %, v r. 2014 48,4% a v r. 2015 sme zaznamenali 38,5% nedostatkov v prekontrolovaných PJ. 

Súčasťou tejto kontrolnej akcie, okrem pravidelných kontrolovaných povinností, vyplývajúcich z právnych predpisov, platných pre oblasť ubytovacích služieb, bol nad rámec zákonných povinností SOI opätovne vykonaný monitoring zabezpečenia bezbariérového prístupu do ubytovacích zariadení, ktorého tohtoročné výsledky oproti r. 2014 síce preukazujú vyššie percento nezabezpečenia bezbariérového prístupu, ale pri porovnaní výsledkov z minulých rokov možno konštatovať zostupný trend, ktorý je zrejmý z nasledujúceho porovnania v r. 2010 nebolo bezbariérovo zabezpečených 47,7% ubytovacích zariadení,
v r. 2011 45,6 % , v roku 2012 43,1%,  v roku 2014 24,7% a v r. 2015 je to 32,6 %.

Príklady negatívnych zistení

Hotel MAX PLAZA*, Trnava - kontrolou bolo zistené:  prevádzkovateľ nezatriedil zariadenie do príslušnej triedy, v označení prevádzkarne chýbalo obchodné meno a sídlo predávajúceho, meno a priezvisko osoby zodpovednej za činnosť prevádzkarne, prevádzková doba určená pre spotrebiteľa, označenie triedy ubytovacieho zariadenia, cenník poskytovaných ubytovacích služieb nebol umiestnený na viditeľnom a hosťom prístupnom mieste ani sprístupnený iným primeraným spôsobom, v niektorých izbách chýbal pohár
na vodu na každé lôžko, vrecká na hygienické vložky a pohár na čistenie zubov.

Hotel STOFING***, Hlohovec - kontrolou bolo zistené: nefunkčná reštaurácia - pre hostí nebolo zabezpečené celodenné stravovanie, poskytované boli iba raňajky, na jednej izbe chýbal prostriedok na čistenie obuvi a zrkadlo. 

Hotel Koliba**, Trnava - kontrolou bolo zistené: chýbali hmotnosti k dennému menu a objemy pri 6 druhoch nápojov v jedálnom a nápojovom lístku, inšpektori zakázali predaj a použitie 1 druhu výrobku v hodnote16,82 EUR z dôvodu prekročenia doby spotreby a zakázali používanie 1 ks váhy bez úradného overenia.

Hotel GARNI*, Považská Bystrica - kontrolou bolo zistené: v hygienických zariadeniach v blízkosti zrkadla neboli elektrické zásuvky, vo vybavenosti izieb chýbali zrkadlá, nočné stolíky, nočné lampy, vo vybavenosti hygienických zariadení chýbalo osvetlenie
nad umývadlom.

Hotel BANÍK***, Nitrianske Rudno - kontrolou bolo zistené: vo vstupných priestoroch chýbala recepcia s nepretržitou službou, vo vybavenosti izieb chýbali stolové lampy, telefón so spojením mimo hotela cez centrálu, vo vybavenosti hygienických zariadení chýbalo osvetlenie nad umývadlom a predložky pred sprchu.

Hotel*** „FLÓRA“ Trenčianske Teplice - kontrolou bolo zistené: v hygienických zariadeniach neboli elektrické zásuvky označené napätím, zistené bolo viazanie služieb - v cene ubytovania boli zahrnuté raňajky, voľný vstup do bazénového komplexu, saunového sveta a fitness.

Ubytovňa RUDLOVKA, Banská Bystrica - ubytovacie zariadenie nebolo zaradené
do kategórie a triedy; chýbalo označenie ubytovacieho zariadenia, cenník ubytovania, označenie jednotlivých priestorov viditeľnými nápismi, zamestnanci ktorí prichádzajú
do kontaktu s hosťami, nemali označenie alebo odev, ktoré ich odlíši od hostí, pri telefóne, ktorý je v ubytovacom zariadení prístupnom hosťom, chýbali čísla kontaktov, dve izby neboli označené číslami, nebol k dispozícii cenník ubytovania, doklad o poskytnutí služby  neobsahoval všetky predpísané náležitosti, nebol k dispozícii nápojový lístok, u 9 odpredávaných výrobkov v ponuke predaja chýbali cenovky.

Hotel THE GRAND Vígľaš****, Vígľaš - kontrolou bolo zistené: ubytovacie zariadenie nebolo v čase kontroly označené na vhodnom a viditeľnom mieste kategóriou, triedou, obchodným menom, miestom podnikania, menom a priezviskom osoby zodpovednej za činnosť
prevadzkárne, neboli označené jednotlivé priestory viditeľnými nápismi. Pri kontrole JaNL bol nedostatok zistený u 43 druhov ponúkaných výrobkov, u ktorých chýbala vyznačená hmotnosť resp. objem Ponúkané 4 druhy výrobkov neboli označené cenovkami a hmotnosťami. Nebol dodržaný spôsob skladovania tovarov. 

Penzión TEMPO TATRY***, Pribylina - kontrolou bolo zistené: nebol pre spotrebiteľov prístupný cenník na viditeľnom mieste a ani iným primeraným spôsobom (na webovej stránke www.penziontempotatry.sk je pri cene ubytovacích služieb uvedené“ ! Cena bola, je a vždy bude predmetom dohody medzi kupujúcim a predávajúcim; vyplňte nasledujúci formulár prosím, a my Vám obratom pošleme kalkuláciu ceny za naše služby“). Reštaurácia bola otvorená iba v obmedzenom čase, pričom reštaurácia má zabezpečovať celodenné stravovanie hostí zahrňujúce raňajky, obed a večeru. Vo vybavenosti izieb chýbal telefon
so spojením mimo penziónu cez centrálu. Vo vybavenosti hygienického zariadenia chýbalo označenie elektrických zásuviek napätím. Na prevádzku nebolo vydané rozhodnutie regionálneho hygienika.

Hotel XAWAX *, Lužianky - v kontrolovaných izbách chýbali nočné lampy na každé lôžko, v skrini sa nachádzal iba 1 vešiak, v kúpeľni v blízkosti zrkadla sa nachádzala elektrická zásuvka bez označenia napätia na použitie elektrických spotrebičov, chýbalo osvetlenie
nad umývadlom, vrecko na hygienické vložky a pohár na čistenie zubov.

Hotel Mercure***, Bratislava - vykonaný kontrolný nákup, pri ktorom došlo k poškodeniu spotrebiteľa o čiastku +0,70€. Poškodenie spotrebiteľa bolo zapríčinené nedodržaním deklarovaného objemu u podaných alkoholických nápojov. Na doklade o kúpe nebol uvedený údaj o množstve výrobku.

Hotel garniTempusclub***, Bratislava - v jedálnych a nápojových lístkoch boli zistené chýbajúce hmotnosti a objemy u 8 druhov jedál a nápojov.

Hotel GEORGE**, Žilina -  do kontrolného nákupu bol zakúpený alkoholický nápoj 2x
40 ml Bošácka slivovica, u ktorých po premeraní v úradne overenom odmernom valci bolo zistené nedodržanie účtovanej miery o 15ml, čo predstavuje poškodenie spotrebiteľa
pri predajnej cene 49,75 €/l o 0,75 €.

Hotel Smrek**, Liptovský Hrádek - do kontrolného nákupu bol zakúpený alkoholický nápoj 2x 40 ml Slivovica Kopaničiarska, u ktorého po premeraní v úradne overenom odmernom valci bolo zistené nedodržanie účtovanej miery o 12ml, čo predstavuje poškodenie spotrebiteľa pri predajnej cene 25 €/l o 0,30 €.

Penzión Pod skalou*, Liptovský Hrádek - do kontrolného nákupu bol zakúpený alkoholický nápoj 2x 50 ml Um, u ktorého po premeraní v úradne overenom odmernom valci bolo zistené nedodržanie účtovanej miery o 8 ml, čo predstavuje poškodenie spotrebiteľa pri predajnej cene 20 €/l o 0,16 €.    

Hotel Zelená Lagúna****, RO Domaša - kontrolou bolo zistené: pri telefóne, chýbal viacjazyčný návod na jeho obsluhu a čísla kontaktov na políciu, lekársku službu a zdravotnú službu, hasičskú jednotku, linku tiesňového volania a čísla spojení v rámci ubytovacieho zariadenia, telefón neumožňoval priame spojenie z izby do medzimestskej a medzinárodnej siete, v hygienickom zariadení a v izbách neboli elektrické zásuvky vyznačené napätím, 
v zmysle požiadaviek Vyhlášky č. 532/2002 Z.z. v zariadení chýba evakuačný výťah, hosťom
v zariadení nie sú k dispozícii klubové priestory; ceny za ubytovanie sú uvádzané spolu
s cenou za raňajky - spotrebiteľ si nemá možnosť zakúpiť ubytovanie bez raňajok, čím dochádza ku viazaniu služieb.
 
Hotel Bardejov***, Bardejov - kontrolou bolo zistené: chýbal výťah, pri telefóne prístupnom hosťom na recepcii chýbal viacjazyčný a zrozumiteľný návod na jeho obsluhu a čísla kontaktov na políciu, lekársku službu a zdravotnú službu, hasičskú jednotku, linku tiesňového volania, na izbách chýbal prostriedok na čistenie obuvi a v hygienických zariadeniach izieb chýbali vatové tampóny a vrecka na hygienické vložky, v prevádzkarni bolo k dispozícii určené meradlo -  váha s neplatnou overovacou značkou.  

Penzión ZORNIČKA***, Bardejovské Kúpele - kontrolou bolo zistené: - na recepcii nebol k dispozícii telefón, v zariadení nebolo odbytové stredisko - reštaurácia, na izbách chýbal telefón so spojením mimo penziónu cez centrálu, na vykonaný kontrolný nákup nebol inšpektorom vydaný doklad o kúpe v žiadnej forme.

Penzión JALUZA***, Bardejovské Kúpele - kontrolou bolo zistené: nebola k dispozícii recepcia s nepretržitou službou a zariadenie nemalo reštauráciu, nebol vyznačený smer najkratšej únikovej cesty, chýbal cenník za ubytovanie a služby a telefón na mieste prístupnom hosťom/recepcii s viacjazyčným návodom na obsluhu a číslami potrebných kontaktov,
chýbal centrálny trezor na recepcii, v apartmáne chýbala predsieň a telefón so spojením mimo penzión cez centrálu, na izbách chýbal kôš na odpadky a vrecko na hygienické vložky,
v prevádzkarni nebol k dispozícii reklamačný poriadok. 

Kemping*Autocamping KRYM, RO Domaša - v areáli nebola k dispozícii samoobslužná kuchyňa s vybavením, umyvárky pre ženy a mužov neboli stavebné oddelené, umývadla neboli opatrené zrkadlom a zásuvkou s označením napätia, pre ženy nebol dostatočný počet WC kabíniek - o jednu kabínku menej a pre mužov neboli k dispozícii pisoáre.